**4. melléklet**

 **a 13/2019. (XII.13.) önkormányzati rendelethez**

**A megyei önkormányzat részvételével működő térségi fejlesztési tanácsok**

**I.**

Velencei-tó és Térsége, Váli-völgy, Vértes Térségi Fejlesztési Tanács

1. A Fejér Megyei Önkormányzat a Komárom-Esztergom Megyei Önkormányzattal közösen – a területfejlesztésről és területrendezésről szóló 1996. évi XXI. törvény (a továbbiakban: Tftv.) 15. § (1) bekezdésében foglaltak alapján a 2000. november 03. napján megkötött megállapodással létrehozott Velencei-tó – Vértes Térségi Fejlesztési Tanácsot Velencei-tó és Térsége, Váli-völgy, Vértes Térségi Fejlesztési Tanács (a továbbiakban: Tanács) néven továbbműködteti.

2. A térségi fejlesztési tanács

a.) elnevezése: Velencei-tó és Térsége, Váli-völgy, Vértes Térségi Fejlesztési Tanács (rövidítése: VVVTFT)

b.) székhelye:2484 Agárd Tópart u. 17.

3. A Velencei-tó és Térsége, Váli-völgy, Vértes Térségi Fejlesztési Tanács működési területe:

3.1. Fejér Megye térségéből: *Alcsútdoboz, Bakonycsernye, Baracska, Bicske, Bodajk, Bodmér, Csabdi, Csákberény, Csákvár, Csókakő, Etyek, Felcsút, Gánt, Gárdony, Gyúró, Kajászó, Kápolnásnyék, Lovasberény, Magyaralmás, Martonvásár, Mór, Nadap, Pákozd, Pátka, Pázmánd, Pusztavám, Sukoró, Szár, Tabajd, Tordas, Vál, Velence, Vereb, Vértesacsa, Vértesboglár, Zámoly és Zichyújfalu.*

3.2.Komárom-Esztergom Megye térségéből: *Bajót, Bokod, Héreg, Nyergesújfalu, Oroszlány, Szárliget, Tarján, Várgesztes, Vértessomló.*

4. A Tanács a működési területe (a továbbiakban: térség) vonatkozásában az alábbi feladatokat látja el:

1. A Tftv. 16. § (6) bekezdése alapján

a) vizsgálja és legalább kétévente értékeli a térség társadalmi és gazdasági helyzetét, környezeti állapotát, adottságait, azonosítja fejlesztési igényeit, és a vizsgálatok eredményét nyilvánossá teszi;

b) az országos fejlesztési és területfejlesztési koncepcióval összhangban kidolgozza térség területfejlesztési koncepcióját és programját;

c) megállapodást köthet az érintett miniszterekkel a térségi fejlesztési program finanszírozásáról,

d) figyelemmel kíséri az operatív programok térséget érintő feladatainak végrehajtását, erre irányuló kormányzati döntés esetén közreműködik az operatív programok térséget érintő feladatainak végrehajtásában,

e) előzetesen véleményezi az illetékességi területe szerinti megyék területfejlesztési koncepcióját és programját.

1. Összehangolja a kormányzat és a helyi önkormányzatok térséget érintő fejlesztési tevékenységét.
2. Elősegíti a térséget érintő fejlesztési programok kidolgozását és megvalósítását.
3. A térség fejlődésének elősegítése, valamint a térséghatáron túlterjedő egyes területfejlesztési feladatok ellátása érdekében részt vesz hazai és nemzetközi együttműködésekben, projektek előkészítésében és megvalósításában.
4. Kialakítja együttműködési kapcsolatrendszerét.
5. Kiemelt figyelmet fordít térsége gazdasági erőforrásainak, valamint környezetállapotának fejlesztésére.
6. Elősegíti térsége fejlesztésében érdekelt állami, önkormányzati, vállalkozói és civil szereplők együttműködését, a területfejlesztési feladatok összehangolását.
7. Hozzájárul térsége vonatkozásában az ott élők életfeltételeinek javításához, a humán erőforrások fejlesztéséhez, térségi identitás fenntartásához.
8. Elősegíti a korszerű, nemzetközi területfejlesztési gyakorlat megismerését és a területfejlesztési politika széleskörű alkalmazását.
9. Kiemelt figyelmet fordít térsége fejlesztését lehetővé tevő nemzetközi és hazai erőforrások feltárására, a befektetések ösztönzésére, elősegítésére.
10. Közreműködik a térségre vonatkozó gazdasági és társadalomszervező döntések összehangolásában.
11. Elősegíti térsége vonatkozásában az egységes, komplex társadalmi-gazdasági kezelést.
12. Közreműködik a térségben kialakult társadalmi, gazdasági és ökológiai válsághelyzetek kezelésében.
13. Felkérés esetén részt vesz a működési területére vonatkozó jogszabályok előkészítésében.
14. Figyelemmel kíséri a térséget érintő tudományos kutatások eredményeit, alkalmazásukat elősegíti.
15. Elfogadja szervezeti és működési szabályzatát, egyéb belső szabályzatait.
16. Kialakítja éves munkatervét.
17. Elkészíti és elfogadja éves költségvetését, valamint a végrehajtásáról szóló, jogszabályban meghatározott beszámolót.
18. Elfogadja a munkaszervezet ügyrendjét.

**II.**

Közép-Duna Menti Fejlesztési Tanács

1. A területfejlesztésről és területrendezésről szóló – módosított – 1996. évi XXI. törvény (továbbiakban: Tftv.) 17. § (4) bekezdés a) pontja alapján a Fejér Megyei Önkormányzat tagja a Közép-Duna Menti Fejlesztési Tanácsnak (továbbiakban: Tanács).
2. A térségi fejlesztési tanács

elnevezése: Közép-Duna Menti Fejlesztési Tanács

székhelye: 7020 Dunaföldvár, Kossuth Lajos utca 2.

1. A Tanács működési területét a Tanács szervezeti és működési szabályzatának 1. mellékletében szereplő 99 település közigazgatási határa által lefedett térség képezi.
2. A Tanács működési területe (a továbbiakban térség) vonatkozásában az alábbi feladatokat látja el:
3. A Tftv. 16. § (6) bekezdése és a 17. §. (7) bekezdése alapján

a) vizsgálja és legalább kétévente értékeli a kiemelt térség társadalmi és gazdasági helyzetét, környezeti állapotát, adottságait, azonosítja fejlesztési igényeit, és a vizsgálatok eredményét nyilvánossá teszi;

b) az országos fejlesztési és területfejlesztési koncepcióval összhangban kidolgozza és a területfejlesztés stratégiai tervezéséért felelős miniszter útján a Kormánynak elfogadásra benyújtja a kiemelt térség területfejlesztési koncepcióját;

c) irányítja a térség területfejlesztési programjának végrehajtását;

d) előzetesen véleményezi az országos, valamint a kiemelt térséget érintő ágazati fejlesztési koncepciókat és programokat, valamint az illetékességi területe szerinti megyék területfejlesztési koncepcióját és programját,

e) figyelemmel kíséri az operatív programok térséget érintő feladatainak végrehajtását, erre irányuló kormányzati döntés esetén közreműködik az operatív programok térséget érintő feladatainak végrehajtásában,

f) dönt a hatáskörébe utalt pénzeszközök felhasználásáról.

1. Összehangolja a kormányzat és a helyi önkormányzatok térséget érintő fejlesztési tevékenységét.
2. Elősegíti a térséget érintő fejlesztési programok kidolgozását és megvalósítását.
3. A térség fejlődésének elősegítése, valamint a térséghatáron túlterjedő egyes területfejlesztési feladatok ellátása érdekében részt vesz hazai és nemzetközi együttműködésekben, projektek előkészítésében és megvalósításában.
4. Közreműködik a térségben kialakult társadalmi, gazdasági és ökológiai válsághelyzetek kezelésében.
5. Felkérés esetén részt vesz a működési területére vonatkozó jogszabályok előkészítésében.
6. Figyelemmel kíséri a térséget érintő tudományos kutatások eredményeit, alkalmazásukat elősegíti.
7. Elfogadja szervezeti és működési szabályzatát, egyéb belső szabályzatait.
8. Kialakítja éves munkatervét.
9. Elkészíti és elfogadja éves költségvetését, valamint a végrehajtásáról szóló, jogszabályban meghatározott beszámolót.
10. Gyakorolja a munkáltatói jogokat a munkaszervezet vezetője felett.
11. Határozattal elfogadja a munkaszervezet éves költségvetését, ügyrendjét, gazdálkodási szabályzatait.